CELEX: 62011TN0362
Language: bg
Date: 2011-07-07 00:00:00
Title: Дело T-362/11: Жалба, подадена на 7 юли 2011 г. — Stichting Greenpeace Nederland and PAN Europe/Комисия

27.8.2011   
            
            
               BG
            
            
               Официален вестник на Европейския съюз
            
            
               C 252/46
            
         Жалба, подадена на 7 юли 2011 г. — Stichting Greenpeace Nederland and PAN Europe/Комисия
   (Дело T-362/11)
   2011/C 252/97
   Език на производството: английски
   
      Страни
   
   
      Жалбоподатели: Greenpeace Nederland (Амстердам, Нидерландия) и Pesticide Action Network Europe (PAN Europe) (Брюксел, Белгия) (представител: B. Kloostra, lawyer)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да установи, че решението на Комисията от 6 май 2011 г. нарушава Регламент (ЕО) № 1049/2001 (1),
            
         
               —
            
            
               да установи, че решението на Комисията от 6 май 2011 г. нарушава Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда, Регламент (ЕО) № 1049/2001 и Регламент (ЕО) № 1367/2006 (2),
            
         
               —
            
            
               да отмени решението на Комисията от 6 май 2011 г., и
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателите излагат две правни основания.
   
               1.
            
            
               Първото правно основание е изведено от нарушение чрез обжалваното решение на член 8, параграфи 1 и 2 от Регламент (ЕО) № 1049/2001, доколкото произнасянето по потвърдителното заявление на жалбоподателите не е извършено в предвидения срок и не са представени подробно причините за това.
            
         
               2.
            
            
               Второто правно основание е изведено от нарушение чрез обжалваното решение на член 4 от Орхуската конвенция, на член 4, параграфи 2 и 5 от Регламент (ЕО) № 1049/2001 и на член 6, параграф 1 от Регламент (ЕО) № 1367/2006, доколкото то съдържа грешка в преценката, поради това, че:
               
                           —
                        
                        
                           мотивът за отказ не е в съответствие с Орхуската конвенция,
                        
                     
                           —
                        
                        
                           поисканата информация представлява информация, свързана с емисиите в околната среда, и
                        
                     
                           —
                        
                        
                           оповестяването на поисканата от жалбоподателите информация представлява по-висш обществен интерес.
                        
                     
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43, Специално издание на български език, 2007 г., глава 1, том 3, стр. 76)
   
      (2)  Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, 2006 г., стр. 13, Специално издание на български език, 2007 г., глава 15, том 17, стр. 126)